જામનગરમાં પણ બુધવારે બેંકો સજ્જડ હડતાલ રહેવા પામી હતી. જામનગરમાં આવેલી રાષ્ટ્રીયકૃત બેંકો બંધ રહેતા લોકો પારાવાર મુશ્કેલીમાં મુકાયા હતા. તેવી જ રીતે જામનગરમાં બેંક કર્મચારી યુનિયન દ્વારા બેંકની બહાર દેખાવો પણ યોજવામાં આવેલ હતો, મહિનાના છેલ્લા દિવસો હોવાથી ઘણા બધા લોકો બેંક બંધ રહેવાથી મુશ્કેલીમાં મુકાયા હતા તેવી જ રીતે ખાનગી બેંકોના એટીએમ પણ ખાલીખમ જોવા મળેલ હતા જેથી જે લોકો એટીએમમાંથી પૈસા મેળવવાની ગણતરીમાં હતા, તેઓને પણ નાણાં વગર મુશ્કેલીમાં મુકાવાનો વારો આવ્યો હતો.